ddrg/super_eurlex huggingface dataset:
SKLEP SVETA

z dne 18. septembra 1989

v imenu Skupnosti o sprejetju resolucije Odbora za notranji promet Gospodarske komisije za Evropo o ukrepih tehnične pomoči za izvajanje Mednarodne konvencije o usklajevanju mejnih kontrol blaga

(89/526/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju priporočila Komisije,

ker je Skupnost potrdila Mednarodno konvencijo o usklajevanju mejnih kontrol blaga z Uredbo (EGS) št. 1262/841 in je začela veljati 12. septembra 1987;

ker je namen resolucije Odbora za notranji promet Gospodarske komisije za Evropo o ukrepih tehnične pomoči za izvajanje Mednarodne konvencije o usklajevanju mejnih kontrol blaga olajševanje mednarodne trgovine tako, da se državam v razvoju na njihovo zaprosilo in v skladu z vzajemno dogovorjenimi pogoji odobri vsakršna tehnična pomoč, ki se jim zdi potrebna za izvajanje navedene konvencije;

ker je v interesu Skupnosti, da olajša mednarodno trgovino z usklajevanjem mejnih kontrol blaga;

ker lahko Skupnost sprejme resolucijo s takojšnjo veljavnostjo,

SKLENIL:

Člen 1

Resolucija, ki jo je sprejel Odbor za notranji promet Gospodarske komisije za Evropo 4. februarja 1983 o ukrepih tehnične pomoči za izvajanje Mednarodne konvencije o usklajevanju mejnih kontrol blaga, se sprejme v imenu Skupnosti s takojšnjim učinkom.

Besedilo resolucije je priloženo temu sklepu.

Člen 2

Predsednik Sveta imenuje pooblaščenca, ki uradno obvesti izvršilnega sekretarja Gospodarske komisije za Evropo, da je Skupnost sprejela resolucijo iz člena 1s takojšnjim učinkom.

V Bruslju, 18. septembra 1989

Za Svet

Predsednik

E. CRESSON

UKREPI TEHNIČNE POMOČI ZA IZVAJANJE MEDNARODNE KONVENCIJE

O USKLAJEVANJU MEJNIH KONTROL BLAGA

RESOLUCIJA št. 230

Odbora za notranji promet, sprejeta 4. februarja 1983

ODBOR ZA NOTRANJI PROMET,

OB UPOŠTEVANJU Mednarodne konvencije o usklajevanju mejnih kontrol blaga (Ženeva, 1983),

Z ŽELJO, da bi lahko čim več držav pristopilo h Konvenciji in da bi se njene določbe čim prej začele izvajati,

PRIPOROČA, da pogodbenice Konvencije omogočijo državam v razvoju, na njihovo zaprosilo in pod vzajemno dogovorjenimi pogoji, vsakršno tehnično pomoč, ki je potrebna za izvajanje navedene konvencije,

PROSI izvršilnega sekretarja Gospodarske komisije za Evropo, da obvesti o tej resoluciji druge regionalne gospodarske komisije in pristojne organe Združenih narodov in jih pozove, da jo upoštevajo pri pripravi in izvajanju njihovih programov tehnične pomoči,

PROSI vlade, da obvestijo izvršilnega sekretarja, po možnosti do 1. aprila 1985, ali sprejmejo to resolucijo,

PROSI izvršilnega sekretarja, da razpošlje odgovore, prejete od vlad.

1 UL L 126, 12.5.1984, str. 1.
Odločba Sveta

z dne 29. maja 1989

o ustanovitvi Stalnega odbora za gozdarstvo

(89/367/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 43, 130s in 235 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker morajo prizadevanja Skupnosti za zmanjšanje presežnih količin kmetijskih proizvodov spremljati učinkoviti ukrepi za izboljšanje kmetijskih struktur;

ker mora v tej zvezi gozdarski sektor pomembno prispevati k ustvarjanju alternativnih virov dohodkov iz kmetijstva in tudi k razvoju gozdnih ekosistemov, ugodnih za kmetijstvo;

ker so gozdni viri Skupnosti izpostavljeni številnim nevarnostim, ki ogrožajo izpolnjevanje njihovih gospodarskih, okoljskih in socialnih funkcij;

ker poleg tega razne politike Skupnosti vplivajo na gozdarsko področje in njegovo vlogo v zvezi s kmetijsko strukturo in politiko razvoja podeželja;

ker je tesno in stalno sodelovanje med državami članicami in Komisijo, vključujoče zlasti stalno izmenjavo informacij med državami članicami o stanju in dogajanjih v gozdarstvu in različnih politikah Skupnosti, ki vplivajo na gozdarsko področje, primerno sredstvo za ohranjanje učinkovitosti ukrepov v gozdarstvu, sprejetih v zvezi s kmetijsko strukturo in politiko razvoja podeželja;

ker je najučinkovitejši način, da se doseže takšno sodelovanje, ustanovitev stalnega odbora, ki ga sestavljajo predstavniki vseh držav članic in ki mu predseduje predstavnik Komisije,

SPREJEL NASLEDNJO ODLOČBO:

Člen 1

Za zagotovitev tesnejšega in stalnega sodelovanja na gozdarskem področju med državami članicami in Komisijo in s tem podpore ukrepov v gozdarstvu, uvedene v skladu s kmetijsko strukturo Skupnosti in politiko razvoja podeželja, se ustanovi Stalni odbor za gozdarstvo, v nadaljnjem besedilu "Odbor".

Člen 2

1. Ob upoštevanju gozdarske politike držav članic ter z njo povezanih ukrepov in programov, vloge gozdarskega področja v zvezi s kmetijsko strukturo in politiko razvoja podeželja ter povezav med gozdarskim področjem in različnimi politikami Skupnosti, države članice znotraj Odbora obveščajo druga drugo in Komisijo o stanju in dogajanjih na področju gozdarstva in s tem povezanimi politikami.

2. Komisija se lahko, na lastno pobudo ali na zahtevo predstavnika države članice, z Odborom posvetuje o katerem koli vprašanju ali vidiku v zvezi z gozdarskim področjem, ki izhaja iz različnih politik Skupnosti.

3. Svet na predlog Komisije Odboru lahko dodeli druge naloge v zvezi z ukrepi Skupnosti, ki vplivajo na področje gozdarstva.

Člen 3

Odbor je sestavljen iz predstavnikov držav članic. Predseduje mu predstavnik Komisije.

Sekretariat Odbora zagotovi Komisija.

Odbor sprejme svoj poslovnik.

Člen 4

Ta odločba je naslovljena na države članice.

V Bruslju, 29. maja 1989

Za Svet

Predsednik

C. Romero Herrera

[1] UL C 312, 7.12.1988, str. 11.

[2] Mnenje je bilo podano dne 26. maja 1989 (še ni objavljeno v Uradnem listu).

[3] UL C 139, 5.6.1989, str. 15.

--------------------------------------------------
31989D0691
30.12.1989 URADNI LIST EVROPSKIH SKUPNOSTI L 400/11
SKLEP SVETA
z dne 21. decembra 1989
o sklenitvi Sporazuma med Evropsko gospodarsko skupnostjo in Republiko I slandijo o sistemih za
izmenjavo elektronskih podatkov o trgovini
(89/691/EGS)
SVET EVROPSKIH SKUPNOSTI
ob upoštevanju Pogodbe o ustanovitvi Evropske gospodarske
skupnosti in zlasti člena 235 Pogodbe,
ob upoštevanju predloga Komisije (1),
ob upoštevanju mnenja Evropskega parlamenta (2),
ob upoštevanju mnenja Ekonomsko-socialnega odbora (3),
ker je Svet s Sklepom 87/499/EGS (4) sprejel program Skupnosti
o komunikacijskih mrežah sistemov za izmenjavo elektronskih
podatkov o trgovini (Tedis);
ker je Svet s Sklepom 89/241/EGS (5) spremenil navedeni sklep,
da bi zagotovil podjetjem v državah nečlanicah, s katerimi je
Skupnost sklenila sporazume, ki te države povezujejo sprogramom Tedis, da sodelujejo v tem programu;
ker je Svet po tem Sklepu 89/241/EGS tudi pooblastil Komisijo,
da s pogajanji uskladi takšne sporazume s članicami Evropskegazdruženja za prosto trgovino;
ker je treba odobriti sporazum med Evropsko gospodarsko
skupnostjo in Republiko Islandijo o sistemih za izmenjavo elek-tronskih podatkov o trgovini,SKLENIL:
Člen 1
Sporazum med Evropsko gospodarsko skupnostjo in RepublikoIslandijo o sistemih za izmenjavo elektronskih podatkov otrgovini se odobri v imenu Skupnosti.
Besedilo Sporazuma je priloženo k temu sklepu.
Člen 2
Predsednik Sveta da v imenu Skupnosti uradno obvestilo,
predvideno v členu 8 Sporazuma.
V Bruslju, 21. decembra 1989
Za Svet
Predsednik
E. CRESSON
(1) UL C 285, 11.11.1989, str. 6.
(2) Mnenjezdne15.decembra1989(šeneobjavljenovUradnemlistu).
(3) Mnenjezdne19.decembra1989(šeneobjavljenovUradnemlistu).
(4) UL L 285, 8.10.1987, str. 35.
(5) UL L 97, 11.4.1989, str. 46.42 SL Uradni list Evropske unije 11/Zv. 17
Sklep Sveta

z dne 13. marca 1989

o sklenitvi Drugega dodatnega protokola k Sporazumu med Evropsko gospodarsko skupnostjo in Republiko Islandijo zaradi pristopa Kraljevine Španije in Portugalske republike k Skupnosti

(89/330/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, in zlasti člena 113 Pogodbe,

ob upoštevanju priporočila Komisije,

ker se je na podlagi Uredbe (EGS) št. 839/88 [1] pobiranje carin, ki jih Skupnost deseterice uporablja za uvoz nekaterih izdelkov iz Španije in Portugalske, popolnoma opustilo, ko so te carine znašale samo še 2 % ali manj;

ker je treba skleniti Drugi dodatni protokol k Sporazumu med Evropsko gospodarsko skupnostjo in Republiko Islandijo [2], podpisanim v Bruslju 22. julija 1972, da bi se določila popolna opustitev carin za izdelke, ki jih ureja Sporazum in ki se uvažajo v Islandijo iz Španije, kadar takšne carine znašajo samo še 2 % ali manj,

SKLENIL:

Člen 1

Drugi dodatni protokol k Sporazumu med Evropsko gospodarsko skupnostjo in Republiko Islandijo neposredno po pristopu Kraljevine Španije in Portugalske republike k Skupnosti se odobri v imenu Skupnosti.

Besedilo Protokola je priloženo temu sklepu.

Člen 2

Predsednik Sveta uradno obvesti, kot je določeno v členu 3 Protokola [3].

Člen 3

Ta sklep začne veljati naslednji dan po objavi v Uradnem listu Evropskih skupnosti.

V Bruslju, 13. marca 1989

Za Svet

Predsednik

C. Solchaga Catalan

[1] UL L 87, 31.3.1988, str. 1.

[2] UL L 301, 31.12.1972, str. 2.

[3] Datum začetka veljavnosti Protokola bo objavil Generalni sekretariat Sveta v Uradnem listu Evropskih skupnosti.

--------------------------------------------------
Odločba Komisije

z dne 24. februarja 1988

o izpopolnitvi informacij o varnosti, higieni in zdravju pri delu

(88/383/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 118 Pogodbe,

ker mora imeti Komisija na voljo potrebne informacije, preden države članice sprejmejo zakone in druge predpise o varnosti, higieni in zdravju pri delu; ker morajo biti v nekaterih primerih vse države članice obveščene o zakonih in drugih predpisih, ki jih predvideva katera koli druga država članica;

ker je Direktiva Sveta 83/189/EGS [1] vzpostavila sistem za informacije na področju tehničnih standardov in predpisov, vključno s tistimi o varnosti, higieni in zdravju pri delu;

ker bi bilo treba ta postopek dopolniti z izpopolnitvijo informacij o drugih zakonih in predpisih, določenih v tej odločbi;

ker je treba ustanoviti skupino strokovnjakov, katerih člane bodo imenovale države članice in katere naloga bo pomagati Komisiji pri preučevanju osnutkov nacionalnih zakonov in drugih predpisov,

SPREJELA NASLEDNJO ODLOČBO:

Člen 1

Države članice čim prej obvestijo Komisijo o vseh zakonih in drugih predpisih o varnosti, higieni in zdravju pri delu ter o vseh osnutkih zakonov in drugih predpisov na tem področju, razen osnutkov tehničnih predpisov, kakor je opredeljeno v členu 1(6) Direktive 83/189/EGS. Države članice predložijo tudi vse druge predpise s tega področja.

Člen 2

1. Komisija posreduje državam članicam vse osnutke zakonov in drugih predpisov, ki jih prejme v skladu s členom 1 in za katere meni, da so pomembni za namene te odločbe.

2. Komisija in druge države članice lahko predložijo pripombe državam članicam, katerih osnutke predpisov so prejele po odstavku 1; država članica mora te pripombe upoštevati, kolikor je to mogoče. Države članice pošljejo svoje pripombe prek Komisije.

Člen 3

Komisiji pomaga skupina strokovnjakov, ki ji predseduje predstavnik Komisije. Skupina ima 24 članov, ki jih imenuje Komisija, potem ko dobi imenovanji dveh strokovnjakov iz vsake države članice. Za vsakega člana je imenovan nadomestni član, kakor je opisano zgoraj.

Člen 4

Komisija občasno obvešča Svetovalni odbor za varnost, higieno in varovanje zdravja pri delu o vseh dejavnostih, ki izhajajo iz izvajanja te odločbe, razen o zadevah, za katere države članice menijo, da so zaupne, in kjer je to ustrezno, stalni odbor, ustanovljen na podlagi člena 5 Direktive 83/189/EGS.

Člen 5

Ta odločba je naslovljena na države članice.

V Bruslju, 24. februarja 1988

Za Komisijo

Manuel MARIN

Podpredsednik

[1] UL L 109, 26.4.1983, str. 8.

--------------------------------------------------
ODLOČBA KOMISIJE

z dne 8. septembra 1988

o spremembi Odločbe 87/309/EGS o odobritvi neizbrisnega tiskanja predpisanih podatkov na embalažo semena nekaterih vrst krmnih rastlin

(88/493/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 66/401/EGS z dne 14. junija 1966 o trženju semena krmnih rastlin[1], nazadnje spremenjene z Direktivo 88/380/EGS[2], in zlasti zadnjega stavka člena 10(1)(a) Direktive,

ker se seme krmnih rastlin praviloma ne sme dati na trg, če embalaža ni označena z uradno etiketo v skladu z določbami Direktive 66/401/EGS;

ker pa se lahko odobri neizbrisno tiskanje zahtevanih podatkov na samo embalažo, na podlagi predpisanega vzorca za etiketo;

ker je Komisija že izdala takšno odobritev z Odločbo 87/309/EGS[3];

ker je Odločba Komisije 80/755/EGS z dne 17. julija 1980 o odobritvi neizbrisnega tiskanja predpisanih podatkov na embalažo semena žit[4], spremenjena z Odločbo 81/109/EGS[5], izdala podobno odobritev za seme žit; ker so po navedeni odločbi predpisani podatki, ki morajo biti natisnjeni ali odtisnjeni ob odvzemu vzorcev, manj obsežni kakor pri semenu krmnih rastlin;

ker je pri uporabi Odločbe 87/309/EGS postalo očitno, da jo je treba spremeniti, tako da bodo njene določbe v zvezi s predpisanimi podatki, ki jih je treba natisniti ali odtisniti na embalažo ob odvzemu vzorcev, enake tistim, predpisanim z Odločbo 80/755/EGS za seme žit;

ker so ukrepi, predvideni s to odločbo, v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo,

SPREJELA NASLEDNJO ODLOČBO:

Člen 1

V členu 1(2)(c) Odločbe 87/309/EGS se "Prilogi IV(A)(a)(3), (3a) in (6)" nadomesti s "točki I(a)(3) in (3a) dela A Priloge IV".

Člen 2

Ta odločba je naslovljena na države članice.

V Bruslju, 8. septembra 1988

Za Komisijo

Frans ANDRIESSEN

Podpredsednik

[1] UL 125, 11.7.1966, str. 2298/66.

[2] UL L 187, 16.7.1988, str. 31.

[3] UL L 155, 16.6.1987, str. 26.

[4] UL L 207, 9.8.1980, str. 37.

[5] UL L 64, 11.3.1981, str.-- 13.
Sklep Sveta

z dne 21. novembra 1988

o sklenitvi Protokola o finančnem sodelovanju med Evropsko gospodarsko skupnostjo in Državo Izrael

(88/597/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 238 Pogodbe,

ob upoštevanju priporočila Komisije,

ob upoštevanju privolitve Evropskega parlamenta [1],

ker je treba odobriti Protokol o finančnem sodelovanju med Evropsko gospodarsko skupnostjo in Državo Izrael,

SKLENIL:

Člen 1

S tem sklepom se v imenu Skupnosti odobri Protokol o finančnem sodelovanju med Evropsko gospodarsko skupnostjo in Državo Izrael.

Besedilo Protokola je priloženo temu sklepu.

Člen 2

Predsednik Sveta da uradno obvestilo, predvideno v členu 13(1) tega protokola [2].

Člen 3

Ta sklep začne veljati dan po objavi v Uradnem listu Evropskih skupnosti.

V Bruslju, 21. novembra 1988

Za Svet

Predsednik

Th. Pangalos

[1] UL C 290, 14.11.1988.

[2] UL L 327, 30.11.1988, str. 56.
Sklep Sveta

z dne 22. junija 1988

o seznamu izhodnih surovin in snovi, uporabljenih pri proizvodnji arom, ki ga sestavi Komisija

(88/389/EGS)

SVET EVROPSKE UNIJE JE

ob upoštevanju Pogodbe o ustanovitvi Evropske gospodarske skupnosti in zlasti člena 213 Pogodbe,

ker je Svet 22. junija 1988 sprejel Direktivo 88/388/EGS o približevanju zakonodaje držav članic o aromah za uporabo v živilih in izhodnih surovinah za njihovo proizvodnjo [1];

ker se je izkazalo, da je pridobitev podatkov o izhodnih surovinah in snoveh, uporabljenih pri proizvodnji arom, zaželena zaradi presoje vseh vprašanj v zvezi z aromami in izhodnimi surovinami za njihovo proizvodnjo na eni strani in na drugi strani ukrepov na ravni Skupnosti, ki izhajajo iz tega;

ker je mogoče olajšati pridobitev teh podatkov, če Komisija pripravi seznam zadevnih izhodnih surovin in snovi,

SKLENIL:

Člen 1

1. Komisija v 24 mesecih od sprejema tega sklepa in po posvetovanju z državami članicami, sestavi seznam:

- nosilcev arom, sestavljenih iz živil ter zelišč in začimb, ki so ponavadi namenjeni za prehrano,

- nosilcev arom, sestavljenih iz rastlinskih ali živalskih surovin, ki ponavadi niso namenjeni za prehrano,

- aromatičnih snovi, dobljenih z ustreznimi fizikalnimi ali encimatskimi ali mikrobiološkimi postopki iz rastlinskih ali živalskih surovin,

- kemično sintetiziranih ali kemično izoliranih aromatičnih snovi, kemično enakih aromatičnim snovem, naravno prisotnim v živilih ter zeliščih in začimbah, ki so ponavadi namenjene za prehrano,

- kemično sintetiziranih ali kemično izoliranih aromatičnih snovi, kemično enakih aromatičnim snovem, naravno prisotnim v surovinah rastlinskega in živalskega izvora, ki so ponavadi namenjene za prehrano,

- drugih kemično sintetiziranih ali kemično izoliranih aromatičnih snovi, kot so navedene v četrti in peti alinei,

- izhodnih surovin za proizvodnjo arom dima in procesnih arom in pogojev reakcije, pod katerimi se pripravljajo.

2. Komisija redno posodablja seznam, naveden v odstavku 1.

V Luxembourgu, 22. junija 1988

Za Svet

Predsednik

M. Bangemann

[1] UL L 184, 15.7.1988, str. 61.

--------------------------------------------------
Sklep Sveta

z dne 28. septembra 1987

o sklenitvi Dodatnega protokola k Sporazumu o sodelovanju med Evropsko gospodarsko skupnostjo in Republiko Tunizijo

(87/514/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 238 Pogodbe,

ob upoštevanju priporočila Komisije [1],

ob upoštevanju privolitve Evropskega parlamenta [2],

ker je treba odobriti Dodatni protokol k Sporazumu o sodelovanju med Evropsko gospodarsko skupnostjo in Republiko Tunizijo [3], podpisan v Tunisu 25. aprila 1976,

SKLENIL:

Člen 1

Dodatni protokol k Sporazumu o sodelovanju med Evropsko gospodarsko skupnostjo in Republiko Tunizijo se s tem odobri v imenu Skupnosti.

Besedilo Protokola je priloženo k temu sklepu.

Člen 2

Predsednik Sveta da uradno obvestilo, predvideno v členu 8 Protokola [4].

Člen 3

Ta sklep začne veljati dan po objavi v Uradnem listu Evropskih skupnosti.

V Bruslju, 28. septembra 1987

Za Svet

Predsednik

B. Haarder

[1] UL C 104, 21.4.1987, str. 23.

[2] Privolitev je bila podana 16. septembra 1987 (še ni objavljeno v Uradnem listu).

[3] UL L 265, 27.9.1978, str. 2.

[4] Generalni sekretariat Sveta objavi datum začetka veljavnosti Protokola v Uradnem listu Evropskih skupnosti.

--------------------------------------------------
Sklep Komisije

z dne 9. marca 1987

o dokončni sklenitvi okvirnih sporazumov o znanstvenem in tehničnem sodelovanju med Evropskimi skupnostmi in Kraljevino Švedsko, Švicarsko konfederacijo, Republiko Finsko, Kraljevino Norveško ter Republiko Avstrijo v imenu Evropske skupnosti za atomsko energijo

(87/183/Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za atomsko energijo, in zlasti drugega odstavka člena 101 Pogodbe,

ker so bili okvirni sporazumi o znanstvenem in tehničnem sodelovanju med Evropskimi skupnostmi in Kraljevino Švedsko [1], Švicarsko konfederacijo [2], Republiko Finsko [3], Kraljevino Norveško [4] in Republiko Avstrijo [5] podpisani 13. januarja 1986, 8. januarja 1986, 29. aprila 1986, 27. junija 1986 oziroma 15. julija 1986;

ker je Svet s Sklepom z dne 9. februarja 1987 odobril te okvirne sporazume za namen dokončne sklenitve s strani Komisije v imenu Evropske skupnosti za atomsko energijo;

ker morajo biti ti okvirni sporazumi dokončno sklenjeni v imenu Evropske skupnosti za atomsko energijo,

SKLENILA:

Člen 1

Okvirni sporazumi o znanstvenem in tehničnem sodelovanju med Evropskimi skupnostmi in Kraljevino Švedsko, Švicarsko konfederacijo, Republiko Finsko, Kraljevino Norveško in Republiko Avstrijo so dokončno sklenjeni v imenu Evropske skupnosti za atomsko energijo.

Člen 2

Predsednik Komisije v imenu Evropske skupnosti za atomsko energijo poda uradno obvestilo, predvideno v členu 13 Sporazumov.

V Bruslju, 9. marca 1987

Za Komisijo

Karl-Heinz Narjes

Podpredsednik

[1] UL L 313, 22.11.1985, str. 1.

[2] UL L 313, 22.11.1985, str. 5.

[3] UL L 78, 24.3.1986, str. 23.

[4] UL L 78, 24.3.1986, str. 26.

[5] UL L 216, 5.8.1986, str. 7.

--------------------------------------------------
Sklep Komisije

z dne 13. februarja 1987

o spremembi Sklepa 80/686/EGS o ustanovitvi Svetovalnega odbora za nadzor in zmanjšanje onesnaževanja z ogljikovodiki, ki se odvajajo v morje

(87/144/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ker je Komisija s Sklepom 80/686/EGS [1] ustanovila Svetovalni odbor za nadzor in zmanjšanje onesnaževanja z ogljikovodiki, ki se odvajajo v morje; ker je s Sklepom 85/208/EGS [2] Komisija razširila obseg pristojnosti in nalog tega odbora, tako da vključujejo druge škodljive snovi;

ker je bil z ukrepanjem Skupnosti dosežen znaten napredek glede nadzora in zmanjšanja onesnaževanja, ki ga povzroča razlitje olj na morju;

ker je Evropski parlament v svoji resoluciji z dne 16. septembra 1983 [3] menil, da bi bilo treba uporabljati stroga pravila v zvezi, med drugim, s člani odborov in skupinami strokovnjakov;

ker bi bilo treba iz zgoraj navedenih razlogov spremeniti Sklep 80/686/EGS,

SKLENILA:

Člen 1

Sklep 80/686/EGS se s tem spremeni, kot sledi:

1. V členu 3(1) se besede "trije predstavniki na državo članico" nadomestijo z "dva predstavnika na državo članico".

2. Člen 7 se nadomesti z naslednjim:

"Člen 7

Če je treba, lahko Komisija povabi enega ali več članov, ki so še posebej dobro usposobljeni na določenem področju, da se udeležijo sestanka kot posamezniki."

3. Člen 10 se črta.

V Bruslju, 13. februarja 1987

Za Komisijo

Stanley Clinton Davis

Član Komisije

[1] UL L 188, 22.7.1980, str. 11.

[2] UL L 89, 29.3.1985, str. 64.

[3] UL C 277, 17.10.1983, str. 195.

--------------------------------------------------
Odločba Komisije

z dne 11. marca 1986

o spremembah Odločbe 83/471/EGS o Inšpekcijskem odboru Skupnosti glede uporabe lestvice za razvrščanje trupov odraslega goveda

(86/131/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1208/81 z dne 28. aprila 1981 o določitvi lestvice Skupnosti za razvrščanje trupov odraslega goveda1 in zlasti četrtega odstavka člena 5 Uredbe,

ker je Odločba Komisije 83/471/EGS2, kakor je bila spremenjena z Odločbo 84/375/EGS3, določila pravila za inšpekcijske preglede Inšpekcijskega odbora Skupnosti na kraju samem, kakor je opredeljeno v členu 5 Uredbe (EGS) št 1208/81;

ker se morajo ta pravila spremeniti na eni strani zaradi širitve Skupnosti in na drugi strani glede na izkušnje, zlasti v zvezi s sestavo odbora in pogostostjo inšpekcijskih pregledov na kraju samem; ker se mora zato spremeniti Odločba 83/471/EGS;

ker so ukrepi, predvideni s to odločbo, v skladu z mnenjem Upravljalnega odbora za goveje in telečje meso,

SPREJELA NASLEDNJO ODLOČBO:

Člen 1

Odločba 83/471/EGS se spremeni:

1. Drugemu pododstavku člena 2(1) se dodajo besede "in s posebno naravo dela, ki se mora izvajati".

2. V členu 2(2):

(a) se besedi "šest članov" v prvem stavku nadomestijo z "devet članov",

(b) se besede "dva izvedenca Komisije" v prvi alinei nadomestijo s "trije izvedenci Komisije",

(c) četrta alinea se črta,

(d) se vstavi naslednja alinea:

"- trije izvedenci iz drugih držav članic".

3. Člen 3(2) se nadomesti z:

"2. Inšpekcijski pregledi na kraju samem se izvajajo najmanj vsaki dve leti v vsaki državi članici in po potrebi jim lahko sledijo dodatni pregledi. Pri takih pregledih se število članov odbora lahko zmanjša.

Program inšpekcijskih pregledov sestavi Komisija po posvetu z državami članicami. Inšpekcijskih pregledov se lahko udeležijo predstavniki držav članic."

4. V členu 3(4) se besede "najpozneje tri tedne pred vsakim pregledom" zamenjajo s "kolikor je mogoče vnaprej pred vsakim pregledom".

Člen 2

Ta odločba je naslovljena na države članice.

V Bruslju, 11. marca 1986

Za Komisijo

Frans Andriessen

Podpredsednik

1 UL L 123, 7.5.1981, str. 3.

2 UL L 259, 20.9.1983, str. 30.

3 UL L 196, 26.7.1984, str. 53.